Държавен вестник, бр. 32, 2021 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  32
3 
Капитанът на кораб, освидетелстван да превозва вредни течни вещества в наливно 
състояние, е длъжен да осигури спазването на разпоредбите на правило 13 и на настоящото 
правило, както и воденето на Дневника за товарните операции в съответствие с правило 15, за 
всяка извършена операция, посочена в това правило. 
4 
Танк, който е превозвано вещество от категория X, трябва да бъде предварително измит 
съгласни правило 13.6. В Дневника за товарните операции трябва да бъдат направени 
посходящи записи за тези операции и да бъдат заверени от инспектора, посочен в параграф 1 
от настоящото правило. 
5 
Когато правителството на приемащата страна се увери, че е практически невъзможно да 
се измери концентрацията на веществото в отпадните миячни води, без да се причини 
необосновано забавяне на кораба, тази Страна може да приложи алтернативна процедура 
съгласно правило 13.6.3, при условие че инспекторът, посочен в параграф 1 от настоящото 
правило, удостовери в Дневника за товарните операции, че: 
.1  
танкът, помпените и тръбопроводните системи са изпразнени; и 
.2  
предварителното измиване е извършено в съответствие с разпоредбите 
наприложение 6 към този Анекс; и 
.3  
отпадните води от измиването на танка в резултат на предварителното 
измиване са предадени в приемно съоръжение и танкът е празен. 
6 
По искане на капитана на кораба правителството на приемащата Страна може да 
освободи кораба от изискванията за предварително измиване, посочени в приложимите 
параграфи на правило 13, когато е изпълнено едно от условията на правило 13.4. 
7 
Освобождаване, посочено в параграф 6 от настоящото правило, може да бъде разрешено 
само от правителството на приемащата страна за кораб, извършващ рейсове до пристанища 
или терминали под юрисдикцията на други държави - Страни по настоящата Конвенция. 
Когато такова освобождаване е разрешено, съответният запис в Дневника за товарните 
операции трябва да бъде заверен от инспектора, посочен в параграф 1 от настоящото правило. 
8 
Ако разтоварването не се извършва в съответствие с одобрените от Администрацията 
условия за изпомпване на танка и съгласно приложение 5 към този Анекс, могат да бъдат 
предприети удовлетворителни за инспектора, посочен в параграф 1 от настоящото правило, 
алтернативни мерки за отстраняване на остатъците от товара на кораба до количествата, 
посочени в правило 12, според случая. В Дневника за товарните операции трябва да бъдат 
направени съответните записи. 
9 
Държавен пристанищен контрол по отношение на експлоатационните изисквания 
9.1 
Кораб, който се намира в пристанище на друга страна, подлежи на проверка от 
надлежно упълномощени от тази страна длъжностни лица по отношение на експлоатационните 
изисквания по този Анекс, когато има явни основания да се смята, че капитанът или екипажът 
не са запознати със съществените корабни процедуриза предотвратяване замърсяването с 
вредни течни вещества. 
9.2 
При обстоятелствата, посочени в параграф 9.1 от настоящото правило, Страната трябва 
да предприеме такива действия, които да гарантират, че корабът няма да отплава, докато 
ситуацията не бъде приведена в ред в съответствие с изискванията на този Анекс. 
9.3 
Процедурите, свързани с държавния пристанищен контрол, предвиден в член 5 от 
настоящата Конвенция, са приложими за настоящото правило.